|  |  |
| --- | --- |
| **ROMÂNIA**  **JUDEŢUL SUCEAVA**  **MUNICIPIUL CÂMPULUNG MOLDOVENESC**  **CONSILIUL LOCAL** | Anexa 1 la HCL nr.59/30.05.2024 |

**ACT CONSTITUTIV**

**AL ASOCIAȚIEI DE DEZVOLTARE INTERCOMUNITARĂ (ADI)**

**„ECO-TRANSPORT CAMPULUNG MOLDOVENESC-SADOVA”**

**ART.1.** ASOCIAȚII

1. MUNICIPIUL CAMPULUNG MOLDOVENESC, prin Consiliul Local al Municipiul Câmpulung Moldovenesc, cu sediul în Câmpulung Moldovenesc, str.22 Decembrie nr.2, județul Suceava, cod fiscal 4842400, reprezentat de Negură Mihăiță, CNP....................... în calitate de Primar, legal împuternicit în acest scop prin Hotărârea Consiliului Local al Municipiului Câmpulung Moldovenesc nr. ...... din .......................;
2. COMUNA SADOVA, prin Consiliul Local al Comunei SADOVA, cu sediul în COMUNA SADOVA, str. Principală, Județul Suceava, cod fiscal 4326779 reprezentată de Constantin Otcu Mihai, CNP.........................., în calitate de primar, legal împuternicit în acest scop prin Hotărârea Consiliului Local al Comunei Sadova nr. ...... din .......................;

denumiți colectiv ”asociații” și individual ”asociatul”, s-au asociat și au înființat ASOCIAȚIA DE DEZVOLTARE INTERCOMUNITARĂ (ADI) „ECO-TRANSPORT CÂMPULUNG MOLDOVENESC-SADOVA”, în conformitate cu OUG nr.57/2019 privind Codul Administrativ, cu modificările și completările ulterioare, Legii nr. 51/2006 a serviciilor comunitare de utilități publice, republicată, cu modificările și completările ulterioare, Legii nr. 92/2007 a serviciilor publice de transport de persoane în unitățile administrativ-teritoriale, cu modificările și completările ulterioare, Regulamentului (CE) nr. 1370/23.10.2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului si a Ordonanței Guvernului nr. 26/2000 cu privire la asociații și fundații, cu modificările și completările ulterioare.

**ART.2 DENUMIREA**

Denumirea asociației, rezervată la Ministerul Justiției - potrivit dovezii privind disponibilitatea denumirii, este **ASOCIAȚIA DE DEZVOLTARE COMUNITARĂ (ADI) „ECO- TRANSPORT CÂMPULUNG MOLDOVENESC-SADOVA”**.

Denumirea asociației va fi folosită în toate actele emise.

**ART.3 SEDIUL ASOCIAȚIEI**

1. Sediul Asociației este în România, Județul Suceava, Municipiul Câmpulung Moldovenesc, str. 22 Decembrie nr. 2, et. 2, camera 38.

**2**. Sediul asociației poate fi schimbat prin decizia Consiliului Director, care se va aduce la cunoștința Adunării Generale a Asociaților, cu obligația declarării la grefa instanței competente a noului sediu, în scopul înregistrării acestei mențiuni în Registrul Asociațiilor și Fundațiilor.

**3.** Asociația poate înființa filiale în localități din România și străinătate, prin hotărârea Adunării Generale, în condițiile legii.

**ART.4 DURATA**

Asociația se constituie pe o durată nedeterminată, începând cu data înscrierii sale în Registrul Asociațiilor și Fundațiilor aflat la grefa Judecătoriei Câmpulung Moldovenesc.

**ART.5VOINȚA DE ASOCIERE**

Prin semnarea prezentului act constitutiv, asociații își exprimă voința de a se asocia în cadrul ASOCIATIEI DE DEZVOLTARE INTERCOMUNITARA (ADI) „ECO-TRANSPORT CÂMPULUNG MOLDOVENESC-SADOVA” constituită în scopul înființării, organizării, reglementării, finanțării, exploatării, monitorizării și gestionării în comun a serviciului de transport public (denumit în continuare Serviciul) pe raza de competență a unităților administrativ-teritoriale membre, precum și realizarea în comun a unor proiecte de investiții publice de interes zonal sau regional, destinate înființării, modernizării si/sau dezvoltării, după caz, a sistemelor de utilități publice aferente Serviciului pe baza strategiei de dezvoltare a acestuia.

**ART.6 SCOPUL ASOCIAȚIEI**

1. Asociația este o persoană juridică de drept privat, fără scop lucrativ, având ca scop:
2. Exercitarea si realizarea în comun a competențelor unităților administrativ-teritoriale membre referitoare la furnizarea/prestarea serviciului de transport public de calatori.
3. Înființarea, organizarea, reglementarea, exploatarea, monitorizarea si gestionarea în comun a serviciului public de transport local din cadrul asociației, pe raza de competentă a unităților administrativ teritoriale membre.
4. Asociații declară că interesul comun ce stă la baza constituirii Asociației este interesul general al locuitorilor de pe raza unităților administrativ-teritoriale membre pentru îmbunătățirea calității Serviciului, în condițiile unor tarife și/sau taxe care să respecte limitele de suportabilitate ale populației și principiul "poluatorul plătește", atingerea și respectarea standardelor europene privind protecția mediului, precum și creșterea capacității de atragere a fondurilor pentru finanțarea investițiilor necesare în infrastructura tehnico-edilitară aferentă Serviciului.
5. Schimbarea scopului Asociației se va putea face numai de către membri si numai daca acesta a fost realizat in totalitate sau în parte, ori acesta nu mai poate fi realizat.
6. Forma de atribuire/gestiune a Serviciului public de transport local prin curse regulate va fi conform prevederilor Regulamentului (CE) nr. 1370-2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentului (CEE) nr. 1191/69 şi nr. 1170/70 al Consiliului, Legea nr. 92/2007 serviciilor publice de transport persoane în unităţile administrativ-teritoriale, cu modificările și completările ulterioare și Legea serviciilor comunitare de utilităţi publice nr. 51/2006, republicată, cu modificările şi completările ulterioare. În funcţie de specificul fiecărui serviciu se vor prevedea categoriile de contracte determinate pe baza activităţilor componente ale Serviciului şi, eventual, numărul de contracte din fiecare categorie.
7. Forma de gestiune a serviciului va fi cea aprobată de autoritățile deliberative ale unităților administrativ-teritoriale membre ale asociației, pe baza documentațiilor prevăzute de legislație realizare de către asociație.

**ART. 7. OBIECTIVELE** **ASOCIATIEI DE DEZVOLTARE INTERCOMUNITARA (ADI) „ECO-TRANSPORT CÂMPULUNG MOLDOVENESC-SADOVA”** sunt următoarele:

* 1. Să reabiliteze şi să modernizeze infrastructura de transport conform cu Planul de Mobilitate Urbană Durabilă al Municipiului Câmpulung Moldovenesc (PMUD) 2021-2027, aprobat prin HCL 91 din 25.08.2022;
  2. Să finanţeze/dezvolte/modernizeze serviciul de transport local de persoane în interiorul localităţilor şi între localităţile membre ale Asociaţiei pe raza de competenţă a unităţilor administrativ-teritoriale membre, precum şi să realizeze în comun proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente serviciului public de transport local prin curse regulate;
  3. Să elaboreze şi să aprobe Strategia de Dezvoltare a Serviciului Public de Transport Local prin curse regulate din cadrul Asociaţiei;
  4. Să monitorizeze derularea proiectelor de investiţii în infrastructura tehnico-edilitară aferentă Serviciului;
  5. Să constituie interfaţa prin discuţii şi să fie un partener activ pentru autorităţile administraţiei publice locale în ceea ce priveşte aspecte de dezvolare şi de gestiune a Serviciului public de transport local prin curse regulate, în scopul de a coordona politicile şi acţiunile de interes general;
  6. Să elaboreze şi să aprobe Caietul/Caietele de sarcini şi a Regulamentului/ Regulamentelor Serviciului Public de Transport Local prin curse regulate din cadrul Asociaţiei;
  7. Să elaboreze şi să aprobe documentaţiile de atribuire a contractului/contractelor de servicii publice;
  8. Să încheie contractul/contractele de servicii publice cu operatorii, în numele şi pentru unităţile administrativ-teritoriale membre implicate, în conformitate cu normele legale în vigoare;
  9. Să monitorizeze executarea contractului/contractelor de servicii publice şi să informeze regulat membrii săi despre acesta, să urmărească îndeplinirea obligaţiilor asumate de operatori (îndeosebi în ceea ce priveşte realizarea indicatorilor de performanţă, executarea lucrărilor încredinţate operatorilor şi calitatea serviciului public de transport local prin curse regulate furnizat utilizatorilor) şi, în conformitate cu mandatul primit şi cu prevederile contractuale, să aplice penalităţile contractuale;
  10. Să identifice şi să propună oportunităţi de finanţare a proiectelor de investiţii în infrastructura tehnico-edilitară aferentă serviciului public de transport prin curse regulate;
  11. Să îmbunătăţească planificarea investiţiilor în infrastructura tehnico-edilitară aferentă Serviciului;
  12. Dezvoltarea şi implementarea de activităţi şi proiecte ce au ca scop protecţia mediului înconjurător, reducerea efectelor negative produse de schimbările climatice şi a impactului sectorului energetic asupra mediului;
  13. Să reducă impactul negativ social şi de mediu în ceea ce priveşte proiectele de infrastructură de transport;
  14. Alte activităţi desfăşurate conform legislaţiei în vigoare.

**7.1.** Pentru realizarea obiectivelor Asociației legate de furnizarea în comun a unor servicii de utilități publice, prin prezentul statut asociații mandatează Asociația să exercite, în numele și pe seama lor, următoarele atribuții legate de serviciul de transport public local, în conformitate cu prevederile legale incidente, pentru:

1. urmărirea, monitorizarea și raportarea indicatorilor de performanță și aplicarea metodologiei de comparare a acestor indicatori, elaborată de autoritatea publică centrală competentă, prin raportare la operatorul cu cele mai bune performanțe din domeniul serviciilor comunitare de utilități publice;
2. protecția și conservarea mediului natural și construit;
3. asigurarea gestionării serviciului de transport public local astfel încât să fie respectate obligațiile specifice de serviciu public;
4. elaborarea și aprobarea de strategii proprii în vederea îmbunătățirii și dezvoltării serviciilor de utilități publice, utilizând principiul planificării strategice multianuale;
5. promovarea dezvoltării și/sau reabilitarea infrastructurii tehnico-edilitare aferente sectorului serviciilor de utilități publice și programe de protecție a mediului pentru activitățile și serviciile poluante;
6. informarea periodică a utilizatorilor asupra stării serviciilor de utilități publice și asupra politicilor de dezvoltare a acestora;
7. medierea și soluționarea conflictelor dintre utilizatori și operatori, la cererea uneia dintre părți;
8. monitorizarea și controlul modului de respectare a obligațiilor stabilite în sarcina operatorilor, inclusiv cele asumate de operatori prin contractele de delegare a gestiunii cu privire la: respectarea indicatorilor de performanță și a nivelurilor serviciilor, ajustarea periodică a tarifelor conform formulelor de ajustare la încheierea contractelor de delegare a gestiunii, cu respectarea dispozițiilor Legii concurenței nr. 21/1996 republicată, exploatarea eficientă și în condiții de siguranță a sistemelor de utilități publice sau a altor bunuri aparținând patrimoniului public și/sau privat al unităților administrativ-teritoriale, aferente Serviciului, realizarea investițiilor prevăzute în contractul de delegare a gestiunii în sarcina operatorului, de asigurare a protecției mediului și a domeniului public, asigurare a protecției utilizatorilor;
9. stabilirea cerințelor și criteriilor de participare și selecție a operatorilor la procedurile publice organizate pentru atribuirea contractelor de delegare a gestiunii;
10. solicitarea informațiilor cu privire la nivelul și calitatea serviciului furnizat/prestat și cu privire la modul de întreținere, exploatare și administrare a bunurilor din proprietatea publică sau privată a unităților administrativ-teritoriale, încredințate pentru realizarea serviciului;
11. invitarea operatorului pentru audieri, în vederea concilierii diferendelor apărute în relația cu utilizatorii serviciilor;
12. aprobarea stabilirii, ajustării, modificării tarifelor serviciilor de utilități publice propuse de operatori, în baza metodologiilor elaborate de autoritățile de reglementare potrivit competențelor acordate acestora prin legea specială;
13. monitorizarea și exercitarea controlului cu privire la furnizarea/prestarea serviciilor de utilități publice și să ia măsurile necesare în cazul în care operatorul nu asigură indicatorii de performanță și continuitatea serviciilor pentru care s-a obligat;
14. sancționarea operatorului în cazul în care acesta nu operează la nivelul indicatorilor de performanță și eficiență la care s-a obligat și nu asigură continuitatea serviciilor;
15. rezilierea contractelor de delegare a gestiunii în condițiile și situațiile prevăzute de clauzele contractuale;
16. rezilierea unilaterală a contractelor de delegare a gestiunii, dacă constată și dovedesc nerespectarea repetată de către operatori a obligațiilor contractuale și dacă operatorii nu adoptă programe de măsuri care să respecte condițiile contractuale și să asigure atingerea, într-un interval de timp prestabilit, a parametrilor de calitate asumaţi, să organizeze o nouă procedură pentru delegarea gestiunii acestora;
17. în relația cu operatorii furnizori/prestatori ai serviciilor de utilități publice:

- să asigure un tratament egal pentru toți operatorii, indiferent de forma de proprietate, de țara de origine, de organizarea acestora și de modul de gestiune adoptat;

- să asigure resursele necesare finanțării infrastructurii tehnico-edilitare aferente serviciilor, corespunzător clauzelor contractuale;

- să respecte angajamentele asumate față de operator stabilite prin contractul de delegare a gestiunii serviciului;

- să păstreze, în condițiile legii, confidențialitatea datelor și informațiilor economico-financiare privind activitatea operatorilor, altele decât cele de interes public.

**7.2.** În vederea îndeplinirii scopului și misiunii sale, Asociația are de asemenea și următoarele obiective:

1. Accesarea diverselor surse și programe de finanțare, în special a asistenței financiare nerambursabile provenind de la Uniunea Europeană, în scopul dezvoltării serviciilor de transport public local;
2. Promovarea, susținerea, și implicarea în acțiuni, proiecte, programe de cercetare-dezvoltare și transfer tehnologic;
3. Acordarea de consultanță și consiliere persoanelor interesate, în sfera de interes și competență a Asociației;
4. Pregătirea și implementarea de proiecte, programe și strategii în domeniul transportului public;
5. Organizarea de colecte publice și strângere de fonduri, desfășurarea și încurajarea efectuării de acte de caritate și mecenat, acordarea de burse și alte forme de sprijin material;
6. Alte activități prevăzute de reglementări locale, regionale, naționale și/sau europene, potrivit scopului asociației.

**ART.8 PATRIMONIUL INIȚIAL**

(1) Patrimoniul Asociației este compus din bunurile și resursele proprii, necesare acoperirii cheltuielilor de organizare și funcționare și desfășurării activităților proprii, pe de o parte, și din dreptul de folosință gratuită asupra unor bunuri din domeniul public sau privat al asociaților, acordat sau ce va fi acordat Asociațieide către asociați, pe de altă parte.

(2) Patrimoniul inițial al Asociației este de 2000 Lei, constituit din contribuția în numerar/virament bancar a Asociațiilor, în valoare de 1000 lei a fiecărui membru fondator.

(3 )Patrimoniul Asociației poate fi majorat de către membri, prin sponsorizări sau donații de la diverse persoane fizice sau juridice, române sau străine, conform legii.

**(3)** Sursele de venit ale Asociației sunt următoarele:

a) contribuțiile asociaților la formarea patrimoniului inițial, cotizațiile asociaților si alte contribuții de la bugetele locale ale unităților administrativ-teritoriale membre;

b) dobânzile rezultate din plasarea sumelor disponibile, în condițiile legii;

c) donații, sponsorizări sau legate;

d) sumele provenite din penalități plătite de operatori în derularea contractelor încheiate;

e) venituri din activitatea de licențiere și autorizare;

f) fonduri nerambursabile acordate de Uniunea Europeană sau de instituții financiare, fonduri de la bugetul de stat, de la bugetele locale ale asociaților;

g) orice alte surse de venituri prevăzute de lege sau de statutul Asociației.

**ART.9 ORGANELE DE CONDUCERE, ADMINISTRARE, CONTROL**

Organele de conducere, administrare și control sunt următoarele:

a) Adunarea Generală;

b) Consiliul Director;

c) Cenzorul.

**A. ADUNAREA GENERALĂ** este organul de conducere al Asociației, format din toți reprezentanții asociaților, desemnați prin hotărâre a autorităților deliberative ale acestora.

**1.** Sunt numiți în calitate de membri ai Adunării Generale:

**(1)** Negură Mihăiță,membru, reprezentant UAT Câmpulung Moldovenesc, cetăţean român, domiciliat în ...................., identificat cu BI/CI seria .............. nr. ............, eliberată de ...................., la data de:............, CNP......................................;

**(2)** Constantinescu Otcu Mihai, membru, reprezentant UAT Comuna Sadova, cetăţean român, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**(3)** Berențan Corneliu Petru, membru, reprezentant UAT Municipiul Câmpulung Moldovenesc, cetăţean român, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**(4)** Șutu Daniela Maria, membru, reprezentant UAT Municipiul Câmpulung Moldovenesc, cetăţean român, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**(5)** ........................................membru, reprezentant UAT Comuna Sadova, cetăţean român, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**2.** Adunarea generală alege dintre membrii săi președintele Asociației, care are atribuțiile prevăzute în statutul Asociației și care reprezintă Asociația în raporturile cu terții, cu excepția situațiilor în care se prevede expres altfel.

**B. CONSILIUL DIRECTOR**

**1.** Consiliul Director este organul executiv al Asociației, format din Președintele Asociației și încă 4 (patru) membri numiți de Adunarea Generală pe o perioadă de 4 ani.

**2.** Componența Consiliului Director va asigura cât mai bine reprezentativitatea în cadrul acestui organ a tuturor membrilor Asociației, utilizând principiul reprezentării prin rotație.

**3.** Sunt numiți în calitate de membri ai primului Consiliu Director:

**(1)** Președinte: Negură Mihăiță, reprezentant al UAT Municipiul Câmpulung Moldovenesc, cetățean roman, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**(2)** Constantinescu Otcu Mihai. membru, reprezentant al UAT Comuna Sadova , cetățean roman, domiciliat în ................., identificat cu BI/CI seria .............. nr. ............, eliberată de ...................., la data de:............, CNP......................................;

**(3)** Berențan Corneliu Petru, membru, reprezentant UAT Municipiului Câmpulung Moldovenesc, cetăţean român, domiciliat în: ................., identificat cu BI/CI seria .............. nr. ............, eliberată de ...................., la data de:............, CNP......................................;

**(4)** Șutu Daniela Maria, membru, reprezentant UAT Municipiului Câmpulung Moldovenesc, cetăţean român, domiciliat în: ................., identificat cu BI/CI seria .............. nr. ............, eliberată de ...................., la data de:............, CNP......................................;

**(5)** Membru ........................................, reprezentant UAT Comuna Sadova, cetăţean român, domiciliat în: ................., identificat cu BI/CI seria .............. nr. ............, eliberată de ...................., la data de:............, CNP.......................................

**C. CENZORUL**

**1.** Controlul financiar intern al Asociației este asigurat de un cenzor numit de Adunarea Generală pentru o perioadă de 4 (patru) ani, cu posibilitatea prelungirii.

**2.** Cenzorul va fi numit în prima Adunare generală.

**3.** Membrii consiliului director nu pot fi cenzori.

4. Cenzorul are atribuțiile prevăzute la art. 27 din Ordonanța Guvernului nr.26/2000, aprobata cu modificările si completări prin Legea nr.246/2005

**ART 10. DISPOZIȚII FINALE**

Pentru desfășurarea procedurilor de dobândire a personalității juridice se împuternicește domnul Stoica Liviu Claudiu, consilier juridic – Compartiment juridic din cadrul primăriei municipiului Câmpulung Moldovenesc..

Prezentul act constitutiv a fost redactat , azi\_\_\_\_\_\_\_\_ în 3 (trei) exemplare originale, din care câte un exemplar asociaților și un exemplar destinat procedurilor juridice de înființare.

**ASOCIAȚII:**

|  |  |
| --- | --- |
| UAT Municipiul Câmpulung Moldovenesc  prin Consiliul Local al Municipiului Câmpulung Moldovenesc  Primar,  Negură Mihăiță | UAT Comuna Sadova  prin Consiliul Local al Comunei Sadova  Primar,  Constantin Otcu Mihai |
| Întocmit,  Direcția tehnică și urbanism,  Istrate Luminița | |
| *Președinte de ședință,* | *Secretar general,*  *Erhan Rodica* |